b"\n_START_ARTICLE_\nTricholoma sejunctum\n_START_SECTION_\nDescripci\xc3\xb3\n_START_PARAGRAPH_\n\xc3\x89s un bolet de grans dimensions, presenta un p\xc3\xadleu de fins a 12 cent\xc3\xadmetres de di\xc3\xa0metre, que s'obre fins a prendre una forma enfonsada, freq\xc3\xbcentment amb un petit mamell\xc3\xb3 al centre. La cut\xc3\xadcula \xc3\xa9s viscosa en ambients humits, i mat quan s'asseca. Presenta tonalitats oliv\xc3\xa0cies, marr\xc3\xb3 fosc, groc clar i groc verd\xc3\xb3s. L'est\xc3\xadpit (micologia) \xc3\xa9s blanc, cil\xc3\xadndric i mass\xc3\xads amb tonalitats blanques i groguenques, i arriba als 8 cent\xc3\xadmetres d'al\xc3\xa7ada. La seva carn \xc3\xa9s blanca i amarga, i la zona directament sota la cut\xc3\xadcula pren color groguenc al contacte amb l'aire. La seva olor \xc3\xa9s farinosa. Les l\xc3\xa0mines s\xc3\xb3n de color clar, blanques o groguenques, ventrudes i adherides a l'est\xc3\xadpit, amb nombroses osques a la vora. L'espora \xc3\xa9s blanca."